Paġna F'dan il-kuntest, il-Kapitolu 2 ta' dan ir-rapport jagħti evalwazzjoni globali tal-implimentazzjoni tal-baġit tas-sena 2017 u l-Kapitolu 3 jeżamina iktar fid-dettall l-iżvilupp tal-intestaturi baġitarji għal kull kapitolu tal-baġit tal-Qorti tal-Ġustizzja tal-Unjoni Ewropea (iktar 'il quddiem il-"Qorti tal-Ġustizzja" jew l-"Istituzzjoni"). Fl-aħħar nett, l-annessi jipprovdu, permezz ta' tabelli b'ċifri, informazzjoni ddettaljata, miġbura wkoll għal kull dipartiment, dwar l-istess implimentazzjoni tal-baġit għas-sena 2016. Matul il-Forum tal-Membri tal-Ġudikatura li ġie organizzat f'Marzu 2017 fl-okkażjoni tas-60 anniversarju tat-Trattati ta' Ruma, ġie deċiż il-ħolqien ta' "Netwerk Ġudizzjarja tal-Unjoni Ewropea", li jinkludi l-qrati kostituzzjonali u supremi tal-Istati Membri, netwerk li tiegħu l-Qorti tal-Ġustizzja tiżgura l-koordinazzjoni. Dan in-netwerk, operattiv mill-1 ta' Jannar 2018, biħsiebu jsaħħaħ il-kooperazzjoni bejn il-Qorti tal-Ġustizzja u l-qrati nazzjonali permezz ta' pjattaforma multilingwi li tippermettilhom jaqsmu, f'ambjent kompletament sigur, ġabra ta' informazzjoni u dokumenti intiżi li jiffavorixxu l-għarfien reċiproku tal-ġurisprudenza tal-Unjoni u dik tal-Istati Membri, kif ukoll it-tkomplija tad-djalogu bejn il-Qorti tal-Ġustizzja u l-qrati nazzjonali fil-kuntest ta' kawżi għal deċiżjoni preliminari. Id-dħul stmat tal-Qorti tal-Ġustizzja għas-sena 2017 kien jammonta għal EUR 53 595 000. Dħul mill-persuni konnessi mal-istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju Għandu jiġi osservat li d-dħul minn drittijiet ikkonstatati taħt it-Titolu 4 (prinċipalment it-tnaqqis li sar mir-remunerazzjonijiet tal-Membri u tal-persunal fir-rigward tat-taxxa u tal-kontribuzzjonijiet soċjali) jammontaw għal 98 % tad-dħul kollu, filwaqt li d-dħul ta' Titoli oħra huwa inqas minn 2 %. Dħul mill-persuni konnessi mal-istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju L-approprjazzjonijiet tal-infiq imdaħħla fil-baġit tal-Qorti tal-Ġustizzja għas-sena 2017 kienu jammontaw għal EUR 399 344 000. Kif ser jiġi eżaminat f'iktar dettall fil-Kapitolu 3, kemm l-implimentazzjoni tal-baġit tat-Titolu 1 kif ukoll dik tat-Titolu 2 fl-2017 kienet kunsiderevoli ħafna (rispettivament 98,6 % u 99,1 % meta mqabbla ma' 98,1 % u 98,6 % fl-2016). B'mod ġenerali, bħal fis-snin preċedenti, ġie osservat li madwar 76 % tal-approprjazzjonijiet użati mill-Qorti tal-Ġustizzja fl-2017 ġew iddedikati għall-infiq li jirrigwarda l-Membri u l-persunal (infiq tat-Titolu 1), bil-bqija kważi kollha tirrigwarda l-infiq fuq infrastruttura (Titolu 2), b'mod partikolari fl-oqsma tal-proprjetà immobbli u tal-informatika. Persuni konnessi mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Persuni konnessi mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Konformement mal-Artikolu 21 tar-Regolament Finanzjarju, ċertu dħul jista' jiġi allokat bil-għan li jiġi ffinanzjat infiq speċifiku. Għalhekk, dan id-dħul allokat jirrappreżenta approprjazzjonijiet komplementari li jistgħu jintużaw mill-Istituzzjoni. Persuni konnessi mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra L-approprjazzjonijiet tad-dħul allokat ikkonstatat matul is-sena 2017 kienu jammontaw għal EUR 866 625, li minnhom iktar minn 74 % jikkorrispondu għad-dħul li ġej: mill-applikazzjoni ta' ftehim operattiv mal-Uffiċċju tal-Pubblikazzjonijiet (EUR 252 483); mill-bejgħ tal-enerġija elettrika prodotta mill-pannelli ta' ċelloli fotovoltajċi (EUR 138 896); mir-rimbors ta' nfiq relatat mal-kiri tal-binjiet u mir-rimbors tal-infiq mill-persunal bħat-telefonija jew it-trasport pubbliku (EUR 106 049); mir-rimborsi mill-Kummissjoni u mill-Kunsill għaż-żejjed imħallas bil-quddiem (EUR 83 309); mir-rimborsi ta' kumpanniji ta' assigurazzjonijiet (EUR 56 684). Għandu jiġi nnotat wkoll li l-approprjazzjonijiet ta' dħul allokat imressqa 'l quddiem mill-2016 għall-2017 intużaw f'perċentwali għolja ħafna (89,8 %). Parti (EUR 10,8 miljuni, jiġifieri 78 % tal-ammont totali tat-trasferimenti mwettqa fl-2017), minn dawn it-trasferimenti ta' approprjazzjonijiet taw lok għal komunikazzjoni lill-awtorità tal-baġit konformement mad-dispożizzjonijiet tal-Artikoli 25(1) u (2) tar-Regolament Finanzjarju. It-tisħiħ l-iktar importanti jikkorrispondi għat-trasferiment lejn l-Intestatura tal-baġit 2 0 0 1 "Kiri-Xiri", li jammonta għal EUR 8,7 miljuni, intiż għall-finanzjament ta' ħlas bil-quddiem taħt kuntratt ta' kiri-xiri fil-qasam tal-proprjetà immobbli, bil-għan li jitnaqqas l-oneru finanzjarju tal-pagamenti futuri li jikkonċernaw il-proġett tal-ħames estensjoni tal-binjiet tal-Qorti tal-Ġustizzja (it-tielet torri). Sussegwentement, fir-rigward tal-EUR 2,1 miljun li fadal, it-tisħiħ sottomess lill-awtorità tal-baġit ppermetta li jiġu ffaċċjati bżonnijiet imprevisti fi ħdan it-Titolu 2 "Proprjetà immobbli, għamara, tagħmir u nfiq varju tal-operat": minn naħa, EUR 0,8 miljuni għall-ħlas tad-danni, wara l-kundanna tal-Qorti tal-Ġustizzja f'żewġ sentenzi tal-Qorti Ġenerali minħabba l-ksur tat-terminu raġonevoli sabiex tingħata sentenza fil-kuntest ta' tliet kawżi magħluqa mill-Qorti Ġenerali fl-2011; min-naħa l-oħra, EUR 0,7 miljuni sabiex jitlesta ċertu xogħol marbut mas-sigurtà tal-bini (strutturali, parti teknika u installazzjoni ta' daħla provviżorja għall-kontroll tal-viżitaturi fil-periferija tal-kumpless tal-bini okkupat mill-Istituzzjoni, it-twettiq ta' żewġ postijiet ta' lqugħ fid-daħla taż-żewġ parkeġġi tal-persunal, l-ikkummissjonar ta' film kontra l-qbid min-nar li għandhom jiġu installati fuq il-ħġieġ ta' ċerti bini u jtejbu l-aċċessibbiltà għall-parkeġġi tal-persunal), EUR 0,4 miljuni għall-finanzjament ta' firxa wiesgħa ta' proġetti ġodda informatiċi, mhux previsti fil-baġit 2017, b'mod partikolari, it-twettiq ta' pjattaforma informatika għall-iskambju ta' informazzjoni wara l-ħolqien tan-Netwerk Ġudizzjarju tal-Unjoni Ewropea kif ukoll EUR 0,2 miljuni sabiex tiġi żġurata s-sostituzzjoni ta' magni tad-dipartiment tal-istampar u x-xiri ta' tliet magni bir-raġġi X sabiex tgħammar l-aċċess tad-daħla provviżorja l-ġdida għall-kontroll tal-viżitaturi. Membri tal-Istituzzjoni Uffiċjali u membri tal-persunal temporanju Persunal ieħor u servizzi esterni Infiq ieħor relatat ma' persuni konnessi mal-Istituzzjoni Intużaw EUR 32 673 500 mill-approprjazzjonijiet definittivi ta' dan il-kapitolu, li kienu jammontaw għal EUR 31 453 258, jiġifieri rata ta' implimentazzjoni ta' 96,3 % fl-2016 (92,2 % fl-2016). Għandu jiġi indikat li seta jiġi lliberat bilanċ baġitarju pożittiv ta' madwar EUR 2 miljuni fuq dan il-kapitolu, b'mod partikolari: minħabba l-assenza ta' riżenji mhux mistennija min-naħa tal-Membri fis-servizz tal-Istituzzjoni fl-2017. B'riżultat ta' dan, il-previżjoni inizjali tat-tluq ta' 2 mhux mistennija mill-Qorti tal-Ġustizzja u tat-tluq ta' 2 mill-Qorti Ġenerali qabel l-iskadenza tal-mandati attwali, wasslu għal bilanċ pożittiv. Bħala informazzjoni, fl-2017 ma seħħ ebda tiġdid parzjali la mill-Qorti tal-Ġustizzja u lanqas mill-Qorti Ġenerali; minħabba l-impatt fuq l-Intestatura 1 0 2 "Allowances Tranżitorji", u tul 12-il xahar fl-2017, tat-tluq ta' 5 Membri mill-Qorti Ġenerali f'Settembru 2016 meta mqabbel mat-tluq inizjalment previst ta' 6, minn naħa, kif ukoll l-impatt tat-tluq ta' 4 Membri minn dak li kien it-Tribunal għas-Servizz Pubbliku (TSP) meta mqabbel mat-tluq inizjalment previst ta' 8 minħabba fl-integrazzjoni ta' din il-qorti mal-Qorti Ġenerali fl-1 ta' Settembru 2016. Fil-fatt, mit-8 Membri fis-servizz tat-TSP fil-31 ta' Awwissu 2016, 4 ġew integrati fil-Qorti Ġenerali matul ix-xahar ta' Settembru 2016 u 4 kellhom iħallu l-Istituzzjoni. Sussegwentement, il-pensjoni tal-irtirar ta' ex Membru tal-Qorti tal-Ġustizzja, matul is-sena 2017, qabel il-finalizzazzjoni tal-ħlas tal-allowances tranżitorji, żiedet l-approprjazzjonijiet żejda f'din l-intestatura tal-baġit; u l-fatt li d-deċiżjonijiet ta' ħatra għal tnejn mill-aħħar tliet Imħallfin fil-Qorti Ġenerali li għandhom jidħlu fil-kariga fil-kuntest tal-ewwel u tat-tieni stadji tar-riforma tal-qorti seħħew b'mod gradwali matul is-sena 2017 (Ġunju u Ottubru 2017) u li kienet għadha ma ttieħditx deċiżjoni, sal-31 ta' Diċembru 2017, għall-aħħar Imħallef. Parti minn dan il-bilanċ pożittiv, madwar EUR 0,16 miljuni, serva għat-tisħiħ tal-approprjazzjonijiet tal-Artikolu 2 3 2 "Spejjeż legali u danni". Parti oħra, EUR 0,66 miljuni, kellha l-għan li ssaħħaħ l-approprjazzjonijiet tal-Partita 2 0 0 1 "Kiri-Xiri" għall-operazzjoni ta' trasferiment ta' ġabra ta' fondi ta' tmiem is-sena (ara l-punt 2.2.4). Intużaw EUR 238 553 827 mill-approprjazzjonijiet definittivi ta' dan il-kapitolu, li kienu jammontaw għal EUR 241 187 500, jiġifieri rata ta' implimentazzjoni għolja ħafna u stabbli meta mqabbla mal-2016 (98,9 % meta mqabbla ma' 99 % fl-2016). B'mod ġenerali, għandu jiġi nnotat li l-Kapitolu 1 2 jirrappreżenta l-ikbar volum ta' approprjazzjonijiet tal-baġit tal-Qorti tal-Ġustizzja (madwar 60 % tal-baġit totali). Barra minn hekk, il-bilanċ baġitarju pożittiv ikkonstatat matul is-sena 2017 jibqa' effettivament żgħir jekk wieħed jieħu inkunsiderazzjoni kemm l-ammont totali ta' dawn l-approprjazzjonijiet, kif ukoll id-diffikultajiet li bihom isiru previżjonijiet baġitarji madwar 12-il xahar qabel bl-użu ta' bosta parametri ta' previżjoni li inevitabbilment huma ta' natura estimatorja (rata ta' żieda tar-remunerazzjonijiet, ritmu ta' reklutaġġ jew ta' rotazzjoni, rata ta' allowance ta' somma f'daqqa, eċċ.). Parti minn dan il-bilanċ pożittiv f'dan il-kapitolu jista' jiġi spjegat minħabba, minn naħa, li ma kien hemm ebda riżenja mhux mistennija min-naħa tal-Membri tal-Istituzzjoni fl-2017 (meta mqabbla ma' previżjoni ta' 2 għall-Qorti tal-Ġustizzja u 2 għall-Qorti Ġenerali). B'riżultat ta' dan, kien hemm tiġdid minimu tal-persunal tal-uffiċċji tal-Membri (référendaires u assistenti impjegati b'mod temporanju) u għaldaqstant kien hemm ekonomiji baġitarji fir-rigward ta' allowances tal-installazzjoni (għall-persunal għadu jasal) u ta' installazzjoni mill-ġdid (għall-persunal li temm l-impjieg tiegħu). Min-naħa l-oħra, dan il-bilanċ pożittiv jista' jiġi spjegat ukoll minħabba l-fatt li d-deċiżjonijiet ta' ħatra ta' tliet Imħallfin addizzjonali fil-Qorti tal-Ġustizzja li kellhom jidħlu fis-servizz fil-kuntest tal-ewwel u tat-tieni stadji tat-tisħiħ tal-Qorti Ġenerali ttieħdu b'mod gradwali ħafna matul is-sena 2017 (l-ewwel Imħallef fil-bidu ta' Ġunju u t-tieni Mħallef matul ix-xahar ta' Ottubru), u li kienet għadha ma ttieħditx deċiżjoni, sal-31 ta' Diċembru 2017, għall-aħħar Imħallef. Huwa importanti li jiġi enfasizzat li r-rata ta' okkupazzjoni tal-impjiegi, li fl-2017 kienet tlaħħaq livell għoli ħafna ta' madwar 97 % fil-Qorti tal-Ġustizzja, ir-rata ta' pożizzjonijiet vakanti hija ta' medja ta' madwar 2 %, tippermetti li r-rata ta' pożizzjonijiet vakanti tkun ta' madwar 3 % bħala medja. Dawn ir-riżultati tajbin huma l-frott ta' politika ta' reklutaġġ attiva ħafna min-naħa tad-dipartimenti kollha tal-Qorti tal-Ġustizzja, li tippermetti li jiġi mminimizzat kemm jista' jkun in-numru ta' pożizzjonijiet vakanti, minkejja restrizzjonijiet marbuta mar-rotazzjoni inevitabbli u normali tal-persunal kif ukoll tal-ikbar diffikultajiet ta' reklutaġġ tal-persunal fil-Lussemburgu minħabba l-livell elevat tal-għoli tal-ħajja. Ir-rata żgħira ta' pożizzjonijiet vakanti hija wkoll indikatur tajjeb ħafna tal-piż tax-xogħol kbir fuq id-dipartimenti tal-Qorti tal-Ġustizzja, fid-dawl tal-iżvilupp tal-attività ġudizzjarja f'dawn l-aħħar snin. F'dan ir-rigward, il-Qorti tal-Ġustizzja dejjem tuża analiżi tad-differenzi ta' implimentazzjoni kkonstatati fuq l-approprjazzjonijiet tal-Kapitolu 1 2 sabiex tkompli tirfina l-metodoloġija tagħha fil-qasam tal-previżjoni tar-remunerazzjonijiet u tal-pensjonijiet u b'hekk tagħmel li tista' sabiex kemm jista' jkun ittejjeb il-prestazzjonijiet tagħha fil-qasam tal-implimentazzjoni tal-approprjazzjonijiet. Parti mill-bilanċ baġitarju pożittiv dwar dan il-kapitolu (EUR 0,6 miljuni) serva wkoll għat-tisħiħ tal-approprjazzjonijiet tal-Artikolu 2 3 2 "Spejjeż legali u danni". Parti oħra, ta' EUR 0,3 miljuni, iffinanzjat l-iżviluppi fl-informatika għal firxa ta' proġetti mhux previsti fi ħdan il-baġit 2017. Fl-aħħar nett, dan il-bilanċ baġitarju pożittiv intuża wkoll, fl-ammont ta' EUR 7,6 miljuni, għall-operazzjoni ta' trasferiment ta' ġabra ta' fondi ta' tmiem is-sena 2016 (ara l-punt 2.2.4). Intużaw EUR 22 355 828 mill-approprjazzjonijiet definittivi ta' dan il-kapitolu, li kienu jammontaw għal EUR 22 535 500, jiġifieri rata ta' implimentazzjoni ta' 99,20 % (97,45 % fl-2016). L-approprjazzjonijiet definittivi tal-Kapitolu 1 4 jirrigwardaw prinċipalment żewġ partiti tal-baġit. Madwar terz mill-approprjazzjonijiet ta' dan il-kapitolu huma intiżi għall-Partita 1 4 0 0 "Membri oħra tal-persunal". Ir-rata ta' implimentazzjoni tal-approprjazzjonijiet definittivi ta' din il-partita fl-2017 huwa ta' 98,03 % (meta mqabbla ma' rata ta' 96,4 % fl-2016). Madwar żewġ terzi tal-approprjazzjonijiet kollha ta' dan il-kapitolu huma intiżi għall-Partita 1 4 0 6 "Servizzi esterni fil-qasam lingwistiku", sabiex jiġu koperti s-servizzi tal-interpreti u tat-tradutturi esterni. Ir-rata ta' implimentazzjoni tal-approprjazzjonijiet definittivi ta' din il-Partita 1 4 0 6 hija ta' 99,94 % fl-2017 (98,15 % fl-2016). B'mod ġenerali, huwa importanti li jitfakkar li kemm fil-qasam tat-traduzzjoni kif ukoll tal-interpretazzjoni, l-użu ta' persunal estern (freelance), għall-konformità mal-obbligi tal-multilingwiżmu sabiex issir komunikazzjoni mal-partijiet fil-lingwa tal-kawża u tiġi żgurata l-pubblikazzjoni tal-ġurisprudenza f'kull Stat Membru, huwa aġġustament varjabbli indispensabbli sabiex jittaffew il-problemi marbuta mat-tnaqqis fil-persunal imġarrba mill-2013 f'kuntest ta' tkabbir fil-volum tax-xogħol. Fir-rigward tal-qasam tat-traduzzjoni, il-volum ta' paġni għat-traduzzjoni ammonta għal 1 112 924 paġna fl-2017 u dan kien ilaħħaq mal-1 520 000 paġna li kieku ma kienx għall-ħafna miżuri adottati mil-qrati li wasslu għal ekonomiji fit-traduzzjoni, bħal, fost oħrajn, il-pubblikazzjoni selettiva tal-ġurisprudenza, it-tfassil ta' sunti tad-domandi preliminari, it-tnaqqis fit-tul medju tal-konklużjonijiet, il-pubblikazzjoni b'estratti ta' ċerti deċiżjonjiet partikolarment twal, kif ukoll it-tneħħija tal-lista kronoloġika u tematika tal-Ġabra l-antika stampata. Fir-rigward tal-qasam tal-interpretazzjoni, il-wasla tal-Imħallfin il-ġodda fil-Qorti Ġenerali, matul is-sena 2016, iżda wkoll matul is-sena 2017, wasslet għal żieda fin-numru ta' seduti u laqgħat oħra b'interpretazzjoni matul is-sena 2017 (fejn in-numru tagħhom żdied minn 602 fl-2016 għal 696 fl-2017, jiġifieri +15,6 %), biż-żieda fl-istess ħin tan-numru ta' ġranet tal-kuntratt tal-interpreti tal-konferenzi (AIC) minn 1 598 ġurnata AIC fl-2016 għal 2 119-il ġurnata fl-2017, jiġifieri +32,6 %. Intużaw EUR 5 804 140 mill-approprjazzjonijiet definittivi ta' dan il-kapitolu, li kienu jammontaw għal EUR 6 140 000, jiġifieri rata ta' implimentazzjoni ta' 94,53 % kważi identika għal dik tal-2016 (94,52 %). Żewġ partiti ta' dan il-kapitolu jirrappreżentaw 78,5 % tal-approprjazzjonijiet definittivi. Dan jirrigwarda l-Partita 1 6 1 2 "Żvilupp professjonali", li r-rata ta' implimentazzjoni tagħha tammonta għal 86,28 % (meta mqabbla ma' 91 % fl-2016) u l-Partita 1 6 5 4 "Ċentru polivalenti tat-tfal", li r-rata ta' implimentazzjoni tagħha hija ta' 100 % fl-2017, bħal dik tal-2016. Proprjetà immobbli u spejjeż relatati Informatika, tagħmir u għamara: xiri, kiri, u manutenzjoni Infiq tal-operat amministrattiv kurrenti Laqgħat u konferenzi Informazzjoni: akkwist, arkivjar, produzzjoni u diffużjoni Intużaw EUR 69 901 602 mill-approprjazzjonijiet definittivi ta' dan il-kapitolu, li kienu jammontaw għal EUR 70 003 000, jiġifieri rata ta' implimentazzjoni għolja ħafna ta' 99,86 %, meta mqabbla ma' 99,3 % fl-2016. Dawn l-approprjazzjonijiet huma intiżi li jiffinanzjaw l-infiq ta' kiri, xiri u ħidma tal-binjiet differenti okkupati mill-Qorti tal-Ġustizzja. B'mod iktar ġenerali, il-politika immobiljari tal-Istituzzjoni għandha żewġ għanijiet prinċipali: it-tieni nett, il-Qorti tal-Ġustizzja għandha l-intenzjoni li jkollha bini adattat għall-ispeċifiċitajiet u l-bżonnijiet ġudizzjarji tagħha u li tiġbor id-dipartimenti kollha tagħha f'sit wieħed, sabiex ittejjeb il-ħidma tagħha. Informazzjoni iktar fid-dettall dwar il-politika immobiljari tal-Istituzzjoni u s-sitwazzjoni tal-proġetti li qed jitwettqu huma pprovduti lill-awtorità tal-baġit f'rapport speċifiku mibgħut lilu sa mhux iktar tard mill-1 ta' Ġunju ta' kull sena. L-approprjazzjonijiet definittivi tal-Artikoli 2 0 0 "Proprjetà immobbli" uiem 2 0 2 "Spejjeż relatati mal-proprjetà immobbli", jirrappreżentaw rispettivament 76 % (EUR 53 208 000) u 24 % (EUR 16 795 000) tat-total tal-approprjazzjonijiet ta' dan il-kapitolu. L-approprjazzjonijiet tal-Artikolu 2 0 0 "Proprjetà immobbli" prinċipalment jiffinanzjaw l-infiq ta' kirjiet u ta' kiri-xiri. L-infiq tal-Partita 2 0 0 0 "Kirjiet" fl-2017 ammonta għal EUR 9 miljuni, b'rata ta' implimentazzjoni ta' 100 % bħal fl-2016. F'dan ir-rigward, minn naħa, ammont ta' EUR 0,5 miljuni ġie ttrasferit lejn l-Intestatura 2 0 0 7 "Ġestjoni tal-ispazji", fil-kuntest tat-tisħiħ tal-miżuri ta' sigurtà tal-binjiet okkupati mill-Qorti tal-Ġustizzja. Fil-fatt, il-baġit 2017 kien jinkludi riżerva għall-kiri ta' spazju addizzjonali fi ħdan din l-Intestatura 2 0 0 0. Peress li dan l-ispazju addizzjonali ma ġiex fl-aħħar mill-aħħar mikri, dan il-bilanċ baġitarju pożittiv seta' jsir disponibbli. Min-naħa l-oħra, ammont ta' EUR 0,2 miljuni għen isaħħaħ l-Intestatura 2 0 0 8 "Studji u assistenza teknika relatati mal-proġetti ta' proprjetà immobbli" billi jagħmel użu minn dan il-bilanċ baġitarju pożittiv li jirriżulta minn indiċjar reali tal-kuntratt tal-kiri tal-aħħar bini li ma huwiex daqstant għoli hekk kif inizjalment previst waqt l-elaborazzjoni tal-baġit 2017 għall-bidu tal-2016. Fir-rigward tal-infiq definittiv tal-Partita 2 0 0 1 "Kiri-Xiri", dan ammonta għal EUR 39,6 miljuni u jikkorrispondi prinċipalment għall-pagamenti dovuti konformement maż-żewġ kuntratti konklużi mal-awtoritajiet Lussemburgiżi għax-xiri, għar-rinnovament u għall-kostruzzjoni tad-diversi binjiet tas-sede prinċipali tal-Qorti tal-Ġustizzja (minn naħa, il-Palazz irrinnovat u estiż li tlesta fi tmiem l-2008, u min-naħa l-oħra, il-binjiet Annessi rrinnovati). Il-bilanċ baġitarju pożittiv mill-Kapitoli 1 0, 1 2 u 1 4 ippermetta li jsir ħlas bil-quddiem ta' EUR 8,72 miljuni fit-tmiem tas-sena 2017, taħt il-kuntratt ta' kiri-xiri għall-proġett tal-ħames estensjoni tal-bini tal-Qorti tal-Ġustizzja. Fir-rigward tal-intestaturi l-oħra tal-baġit tal-Artikolu 2 0 0, l-infiq tal-Intestatura 2 0 0 7 "Ġestjoni tal-ispazji" ammonta fl-2017 għal EUR 3,3 miljuni. F'dan ir-rigward, ammont totali ta' EUR 2,43 miljun, minn 4 linji baġitarji tal-Kapitolu 2 0, ġew ittrasferiti lejn din il-Linja baġitarja 2 0 0 7 għall-iffinanzjar ta' xogħlijiet varji marbuta mas-sigurtà tal-bini. L-infiq tal-Intestatura 2 0 0 8 "Studji u assistenza teknika relatata mal-proġetti ta' proprjetà immobbli" ammonta fl-2017 għal EUR 1,3 miljuni. Ammont ta' EUR 0,2 miljuni mill-Intestatura baġitarja 2 0 0 0 "Kiri", ġíe ttrasferit sabiex jiffinalizza ċerti studji fil-qasam tas-sigurtà tal-bini. Fir-rigward tal-infiq fuq l-Artikolu 2 0 2 "Spejjeż relatati mal-proprjetà immobbli", dan ammonta għal EUR 16,7 miljuni u jikkorrispondi kważi għall-infiq kollu ta' tindif/manutenzjoni, ta' konsum ta' enerġija u ta' sigurtà/sorveljanza li huwa neċessarju għat-tmexxija tajba tal-proprjetà immobbli tal-Qorti tal-Ġustizzja. Ir-rata ta' implimentazzjoni kkonstatata għal dan l-artikolu fl-2017 hija ta' 99,6 % (98,4 % fl-2016). Qabel kollox, fir-rigward tal-Partita 2 0 2 2 "Tindif u manutenzjoni", jista' jiġi indikat tnaqqis fl-infiq ta' madwar EUR 200 000 meta mqabbel mal-2015 (EUR 7 392 338 fl-2017 meta mqabbel ma' EUR 7 581 675 fl-2016, jiġifieri -2,5 %). Sussegwentement, il-Partita 2 0 2 4 "Konsum tal-enerġija" tindika tnaqqis fl-infiq ta' EUR 64 000 (EUR 2 076 474 fl-2017 meta mqabbel ma' EUR 2 140 661 fl-2016, jiġifieri - 3 %), li b'mod partikolari jirriżulta minn tnaqqis fil-konsum tat-tisħin distrettwali f'dan il-bini minħabba f'temp li jiffavorixxi l-ekonomiji fl-użu tal-elettriku. Fl-aħħar nett, għandu wkoll jiġi indikat tnaqqis fl-infiq tal-Partita 2 0 2 6 "Sigurtà u sorveljanza tal-bini" meta mqabbel mal-2016, li jammonta għal EUR 300 000 (EUR 6 895 419 fl-2017 meta mqabbel mal-2016, jiġifieri -4,2 %) li huwa ġustifikat b'mod partikolari minn tnaqqis tal-ammont użat fl-2017 għal servizzi eċċezzjonali taħt il-kuntratt ta' sorveljanza tal-bini okkupat mill-Istituzzjoni. F'dan il-kuntest, il-bilanċ pożittiv ta' approprjazzjonijiet illiberati fuq din il-partita, meta mqabbel mal-previżjonijiet ippreparati fil-bidu tas-sena 2016 għall-proġett tal-baġit 2017, ippermetta li ssir kontribuzzjoni, li tammonta għal EUR 0,66 miljun, għat-tisħiħ tal-approprjazzjonijiet għall-infiq marbuta mas-sigurtà tal-bini fl-Intestatura 2 0 0 7 "Ġestjoni tal-ispazji" kif imsemmija iktar 'il fuq. Intużaw EUR 21 248 913 mill-approprjazzjonijiet definittivi ta' dan il-kapitolu, li kienu jammontaw għal EUR 21 465 000, jiġifieri rata ta' implimentazzjoni għolja ħafna ta' 99 % meta mqabbla ma' 98,4 %, fl-2016. L-approprjazzjonijiet tal-Kapitolu 2 1 huma intiżi fil-parti l-kbira (88,1 %) għall-infiq marbut mal-informatika (Artikolu 2 1 0), filwaqt li l-bilanċ intuża għall-infiq fl-għamara (Artikolu 2 1 2), materjal u installazzjonijiet tekniċi (Artikolu 2 1 4), kif ukoll għall-materjal ta' trasport (Artikolu 2 1 6). F'dak li jirrigwarda l-Artikolu 2 1 0 "Tagħmir, spejjeż ta' operat u servizzi relatati mal-informatika u mat-telekomunikazzjonijiet", għandu jiġi enfasizzat kemm dan l-infiq huwa kruċjali għall-ħidma tajba tal-attivitajiet kollha tal-Qorti tal-Ġustizzja, fuq kollox l-attività ġudizzjarja fl-ewwel lok, iżda wkoll l-attivitajiet lingwistiċi u amministrattivi. Fl-istess waqt tat-tkomplija tal-iżviluppi sinjifikattivi marbuta mad-diġitalizzazzjoni tal-flussi ta' dokumenti (inklużi t-titjib kostanti tal-applikazzjoni e-Curia u tal-pubblikazzjoni tal-Ġabra fil-forma elettronika), l-iżvilupp jew it-titjib ta' applikazzjonijiet relatati mal-attivitajiet differenti tal-Qorti tal-Ġustizzja komplew isaħħu l-effikaċja u l-produttività tal-qrati u tad-dipartimenti ta' sostenn. F'dan il-kuntest, żewġ trasferimenti ta' approprjazzjonijiet saħħew l-approprjazzjonijiet informatiċi oriġinarjament previsti fl-Artikolu 2 1 0 (EUR 18 476 000) sabiex ilaħħqu ma' ċerti investimenti komplementari matul is-sena tal-baġit. L-ewwel trasferiment ta' EUR 131 000, mill-Artikolu 2 7 2 "Infiq ta' dokumentazzjoni, ta' bibljoteka u ta' arkivjar" u mill-Partita 2 7 4 1 "Pubblikazzjonijiet ġenerali", lejn l-Intestatura 2 1 0 0 "Xiri, xogħlijiet, tiswija u manutenzjoni ta' tagħmir u ta' softwer" u t-tieni trasferiment ta' EUR 305 000, mill-Partita 1 2 0 0 "Remunerazzjonijiet u allowances" lejn l-Intestatura 2 1 0 2 "Servizzi esterni għall-użu, għat-tfassil u għall-manutenzjoni ta' softwer u ta' sistemi" servew għall-iffinanzjar tax-xiri ta' liċenzji kif ukoll u l-iżviluppi informatiċi marbuta ma' firxa wiesgħa ta' proġetti ġodda informatiċi. F'dak li jirrigwarda t-tliet artikoli l-oħra tal-Kapitolu 2 1, ir-rata ta' implimentazzjoni tagħhom żviluppat kif ġej fl-2017 meta mqabbel mal-2016: 87,12 % meta mqabbla ma' 89 % fl-2016 għall-Artikolu 2 1 2 "Għamara", 87,2 % meta mqabbla ma' 80,1 % fl-2016 għall-Artikolu 2 1 4 "Materjal u installazzjonijiet tekniċi" u 97,1 % meta mqabbla ma' 92,7 % fl-2016 għall-Artikolu 2 1 6 "Materjal ta' trasport". F'dak li jirrigwarda l-Artikolu 2 1 2, l-implimentazzjoni inqas tal-approprjazzjonijiet seħħet, minn naħa, mill-fatt li kien previst, fil-previżjonijiet tal-baġit 2017 fil-bidu tas-sena 2016, li l-Parlament Ewropew jikkonkludi fl-2016 kuntratt qafas interistituzzjonali ġdid għall-għamara, bi prezzijiet stmati ogħla. Madankollu, il-Parlament Ewropew iddeċieda li jestendi l-kuntratt qafas eżistenti, bi prezzijiet irħas minn dawk fil-previżjonijiet tal-baġit. Barra minn hekk, ix-xiri ta' siġġijiet għall-awla previst fil-mument tal-elaborazzjoni tal-baġit 2017 sar qabel u dan seħħ fl-2016 li wassal għal bilanċ pożittiv fl-approprjazzjonijiet għall-2017. Għalhekk, ammont ta' EUR 85 000 seta' jiġi ttrasferit minn dan l-Artikolu Baġitarju 2 0 1 2 lejn l-Artikolu 2 1 4 "Materjal u installazzjonijiet tekniċi", biex tgħammar l-aċċess għad-daħla provviżorja l-ġdida għall-kontroll tal-viżitaturi bi tliet magni bir-raġġi X. F'dak li jirrigwarda l-Artikolu 2 1 4 "Materjal u installazzjonijiet tekniċi", għandu jiġi indikat it-tieni tisħiħ, fl-ammont ta' EUR 85 000 mill-Instestatura 2 7 4 1 "Pubblikazzjonijiet ġenerali", sabiex issir is-sostituzzjoni ta' magni tad-dipartiment tal-istampar ta' dokumenti tal-Istituzzjoni. Fl-aħħar nett, fir-rigward tal-Artikolu 2 1 6, l-implimentazzjoni tal-baġit kienet ftit ogħla f'termini ta' approprjazzjonijiet kif ukoll f'termini ta' perċentwali fuq l-approprjazzjonijiet finali, wara l-wasla, matul is-sena 2017, ta' tnejn mill-aħħar tliet Imħallfin mistennija għat-tisħiħ tal-Qorti Ġenerali. Għalhekk, l-ispejjeż ta' kiri ta' karozzi uffiċjali ġew aġġustati aħjar għall-previżjonijiet imwettqa waqt l-elaborazzjoni tal-baġit 2017. Intużaw EUR 1 817 834 mill-approprjazzjonijiet definittivi ta' dan il-kapitolu, li kienu jammontaw għal EUR 2 116 000, jiġifieri rata ta' implimentazzjoni ta' 85,91 % (79,3 % fl-2016). Huwa utli li jiġi indikat: l-infiq tal-Artikolu 2 3 0 "Kartolerija, provvisti għall-uffiċċji u oġġetti oħra għall-konsum", ammonta għal EUR 477 196 fl-2017 (implimentazzjoni tal-approprjazzjonijiet ta' 69,2 %), meta mqabbel ma' EUR 694 000 fl-2016 (implimentazzjoni tal-approprjazzjonijiet ta' 100 %). Is-sottoimplimentazzjoni fuq il-Partita 2 0 1 7 seħħ, minn naħa, minħabba l-eżistenza ta' ħażniet ta' karti disponibbli li naqqas il-konsum fl-ewwel parti tas-sena kif ukoll, min-naħa l-oħra, minn sforzi kbar biex jitnaqqas il-konsum tal-karti, frott ta' politika speċifika ta' diġitalizzazzjoni tal-flussi ta' dokumenti; l-infiq tal-Artikolu 2 3 1 "Spejjeż Finanzjarji" ammonta għal EUR 6 000 fl-2017 meta mqabbel ma' EUR 10 088 fl-2016 (rata ta' implimentazzjoni ta' 30 % meta mqabbla ma' 20,18 % fl-2016). F'dan ir-rigward, ir-riskju li jkollhom jitħallsu rati ta' interessi negattivi fuq il-kont kurrenti tal-Istituzzjoni ma mmaterjalizzax ruħu fl-2017, bħal fl-2016; l-infiq tal-Artikolu 2 3 2 "Spejjeż legali u danni" ammonta għal EUR 850 000 fl-2017 meta mqabbel ma' EUR 14 150 fl-2016 (rata ta' implimentazzjoni ta' 100 % fl-2017 meta mqabbla ma' 20,21 % fl-2016). Fil-fatt, għall-2016 kien neċessarju li jsir il-ħlas ta' danni wara l-kundanna tal-Qorti tal-Ġustizzja, f'numru ta' kawżi, minħabba l-ksur tat-terminu raġonevoli ta' deċiżjoni fil-kuntest ta' kawżi magħluqa mill-Qorti Ġenerali fl-2011; l-infiq tal-Artikolu 2 3 6 "Posta", ammonta għal EUR 121 000 (rata ta' implimentazzjoni ta' 77,07 % meta mqabbla ma' 52,9 % fl-2016). L-infiq fl-2017 sar stabbli meta mqabbel mal-infiq tas-sena 2016 (EUR 111 000) minkejja l-fatt li l-attività tal-Qorti Ġenerali żdiedet permezz tal-wasla tal-Imħallfin il-ġodda li juri r-riżultati pożittivi ħafna tal-politika ta' diġitalizzazzjoni tal-flussi ta' dokumenti relatati mal-attività ġudizzjarja permezz tal-użu dejjem ikbar tal-applikazzjoni e-Curia (il-perċentwali ta' dokumenti ppreżentati bl-e-Curia jammonta għal 81 %, meta mqabbel ma' 38 % fl-2012). L-ammont tal-infiq ta' din l-intestatura żdied minn EUR 541 308 fl-2012 għal EUR 121 000 fl-2017; l-infiq tal-Artikolu 2 3 8 "Infiq ieħor ta' natura amministrattiva" ammonta għal EUR 363 639 fl-2017 (rata ta' implimentazzjoni ta' 91,14 % meta mqabbla ma' 75,2 % fl-2016). Għandu jingħad ukoll li parti mill-approprjazzjonijiet ta' dan il-kapitolu huma intiżi li jiffavorixxu politika ta' mobbiltà tal-persunal tal-Qorti tal-Ġustizzja li tirrispetta iktar l-ambjent kemm biex persuna tmur ix-xogħol kif ukoll sabiex isir ċaqliq matul ix-xogħol bejn id-diversi binjiet tal-Istituzzjoni. Dan il-baġit jippermetti li jiġi osservat il-ftehim konkluż mal-Belt tal-Lussemburgu għall-użu tan-netwerk urban ta' karozzi tal-linja mill-persunal tal-Istituzzjoni. Intużaw madwar EUR 424 524 mill-approprjazzjonijiet definittivi ta' dan il-kapitolu, li kienu jammontaw għal EUR 521 500, filwaqt li fl-2016 intużaw madwar EUR 498 003 mill-approprjazzjonijiet definittivi, li wkoll kienu jammontaw għal EUR 521 500. Għalhekk, ir-rata ta' implimentazzjoni tal-approprjazzjonijiet fl-2017 hija ta' 81,40 % meta mqabbla ma' 95,5 % fl-2016. Għandha titfakkar in-natura neċessarjament iktar każwali tal-infiq ta' dan il-kapitolu ddedikat, fil-biċċa l-kbira, għall-manifestazzjonijiet protokollari u għaż-żjarat uffiċjali tal-Qorti tal-Ġustizzja, għas-seminars kif ukoll għaż-żjarat ta' studju u ta' informazzjoni li fir-rigward tagħhom il-Qorti tal-Ġustizzja mhux dejjem għandha l-inizjattiva, jew il-kontroll tal-organizzazzjoni. Intużaw EUR 2 485 069 mill-approprjazzjonijiet definittivi ta' dan il-kapitolu, li kienu jammontaw għal EUR 2 643 000, jiġifieri rata ta' implimentazzjoni ta' 94,02 % fl-2017 meta mqabbla ma' 95,8 % fl-2016. L-approprjazzjonijiet ta' dan il-kapitolu huma mqassma f'żewġ artikoli tal-baġit: l-infiq tal-Artikolu 2 7 2 "Infiq ta' dokumentazzjoni, ta' bibljoteka u ta' arkivjar", li ammonta għal EUR 1 523 246 fl-2017 (rata ta' implimentazzjoni ta' 98,27 % fl-2017 meta mqabbla ma' 100 % fl-2016). It-tnaqqis fir-rata ta' implimentazzjoni tal-baġit hija dovuta, fil-parti l-kbira, minn tnaqqis fix-xiri ta' riżorsi f'format stampat kif ukoll minn tnaqqis fl-infiq fl-2017 fuq l-abbonamenti għas-servizzi ta' informazzjoni rapida fuq l-iskrin meta mqabbel mal-previżjonijiet stabbiliti fil-bidu tas-sena 2016; l-infiq tal-Artikolu 2 7 4 "Produzzjoni u pubblikazzjoni ta' informazzjoni", li ammonta għal EUR 961 823 fl-2017, jiġifieri rata ta' implimentazzjoni ta' 88 % meta mqabbla ma' 89,51 % fl-2016. Barra minn hekk, l-approprjazzjonijiet ta' dan l-artikolu jiffinanzjaw il-Ġabra tal-Ġurisprudenza tal-qrati tal-Qorti tal-Ġustizzja. F'dan ir-rigward, l-effett tal-metodu l-ġdid ta' pubblikazzjoni elettronika tal-ġurisprudenza, li huwa iktar ekonomiku mill-pubblikazzjonijiet tradizzjonali stampati, jispjega ż-żamma tat-tnaqqis tal-infiq fl-2017. B'riżultat ta' dan, ammont ta' EUR 0,15 miljuni seta' jiġi lliberat fuq l-Intestatura 2 7 4 1 "Pubblikazzjonijiet ġenerali" li ntuża biex isaħħaħ intestaturi oħra. Fl-aħħar nett, l-approprjazzjonijiet tal-Artikolu 2 7 4 komplew ikopru wkoll l-ispejjeż għall-editjar tar-Rapport Annwali tal-Qorti tal-Ġustizzja kif ukoll il-materjal ta' informazzjoni (kotba, opuskoli, fuljetti u materjal multimedjatiku ieħor). Għandu jiġi enfasizzat li dan l-infiq kien is-suġġett ta' tisħiħ matul is-sena fuq il-bażi ta' proġetti ġodda mhux previsti matul l-elaborazzjoni tal-abbozz tal-baġit 2017, b'mod partikolari t-tnedija ta' reviżjoni tas-sit Curia bl-użu tal-assistenza tal-Uffiċċju tal-Pubblikazzjonijiet kif ukoll il-produzzjoni ta' xogħol li jiġbor flimkien l-atti tal-Forum tal-Membri tal-Ġudikatura għall-2017. Fl-aħħar nett, l-Artikolu 2 7 4 jkopri wkoll spejjeż oħra ta' informazzjoni, b'mod partikolari materjal ta' komunikazzjoni intiż għall-viżitaturi tal-Istituzzjoni kif ukoll l-organizzazzjoni tal-jum annwali ta' bibien miftuħa. L-ammont definittiv tal-baġit tat-Titolu 3 jinkludi biss l-approprjazzjonijiet tal-Kapitolu 3 7 għall-Partita 3 7 1 0 "Spejjeż ġudizzjarji". Għas-sena 2017, dawn l-approprjazzjonijiet jammontaw għal EUR 59 000 u ntużaw madwar EUR 50 590, jiġifieri rata ta' implimentazzjoni ta' 85,75 % (11,9 % fl-2016). Dan huwa nfiq, kopert mill-Istituzzjoni, imwettaq fil-kuntest tal-assistenza ġudizzjarja mogħtija lill-partijiet f'kawża, li tkopri l-onorarji ta' avukati u spejjeż oħra. Il-previżjoni tagħha hija diffiċli u din hija r-raġuni għalfejn il-livell ta' implimentazzjoni tal-baġit tvarja ħafna skont is-snin. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jirrigwardaw il-persuni marbuta mal-istituzzjoni Proprjetà immobbli u spejjeż relatati Informatika, tagħmir u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjar, produzzjoni u pubblikazzjoni Spejjeż partikolari ta' ċerti istituzzjonijiet u ta' ċerti korpi
Extracted from C_192_2018.html